**Press release**

# Spoločnosť DACHSER otvára nové skladové priestory vo Francúzsku

**Spoločnosť DACHSER otvára sklad v Pont d'Ain vo francúzskom regióne Auvergne-Rhône-Alpes. Pri výbere lokality nových skladových priestorov pre zmluvnú logistiku bol zohľadnený stabilný rast daného regiónu v posledných rokoch.**

Sklad s rozlohou 18 000 m2 má kapacitu 21 000 paliet. Vďaka inštalácii fotovoltaických panelov na streche a LED diódam s detektormi prítomnosti nainštalovanými vnútri i vonku spĺňa aj súčasné environmentálne normy.

Nové skladové priestory dopĺňajú európsku sieť pozemnej prepravy spoločnosti DACHSER určenej k nákladnej paletovej preprave. Spoločnosť DACHSER posilňuje svoju pozíciu aj v regióne Rhône-Alpes, kde prostredníctvom štyroch pobočiek už aktívne ponúka integrované prepravné a logistické služby. S otvorením nových skladových priestorov pokračuje spoločnosť DACHSER vo svojom rozvoji vo Francúzsku a ponúka svojim zákazníkom vysokú úroveň kvality.

**Odborné znalosti v oblasti kontraktnej logistiky**

Tímy kontraktnej logistiky spoločnosti DACHSER v regióne Auvergne-Rhône-Alpes majú už viac ako desaťročné skúsenosti v rôznych odvetviach, ako je textilný priemysel, hygiena, spotrebný tovar a stavebníctvo, ktoré kladú vysoké nároky na kvalitu a spoľahlivosť. Zákazníkom poskytujeme značnú podporu ich logistických projektov, u ktorých je potrebný outsourcing, a to od koncepcie až po realizáciu projektu. Zákazníci následne využívajú aj výhody medzinárodnej prepravnej siete, efektívneho skladovania, služieb s pridanou hodnotou podľa potrieb zákazníka a individuálneho poradenstva.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk